נטלי שטוצמן

נטלי שטוצמן (בצרפתית: Nathalie Stutzmann לבית דופוי; נולדה ב-6 במאי 1965) היא זמרת קונטרה אלט ומנצחת צרפתייה.

היא גם מנגנת בפסנתר, בבסון ובהרכבים קאמריים. היא ידועה בפרשנויות שלה למלודיות צרפתיות וללידר גרמני.

== ביוגרפיה ==
שטוצמן נולדה בסורסנס, צרפת, להורים מוזיקאים. אמה הייתה זמרת הסופרן כריסטיאן שטוצמן ואביה היה הבס כריסטיאן דופוי .<ref name="Seattle Times"></ref>

תחילה למדה עם אמה, ולאחר מכן בקונסרבטוריון של נאנסי בצרפת. בהמשך למדה באקול ד'ארט ליריק של האופרה הלאומית של פריז, תוך התמקדות בשירת הליד, בהדרכתו של הנס הוטר .

== קריירה ==
=== כזמרת ===
שטוצמן הופיע לראשונה כזמרת קונצרטים באולם פלייל בפריז ב־1985 במגניפיקט של באך. הופעת הבכורה שלה ברסיטל הייתה בשנה שלאחר מכן בנאנט. היא החלה להופיע ולהקליט עם הפסנתרנית אינגר סודרגרן בשנת 1994.<ref name="Sodergren"></ref> כמו כן היא לקחה חלק בפרויקט של טון קופמן ושל תזמורת הבארוק והמקהלה של אמסטרדם בהקלטת מכלול היצירות הווקאליות של באך. בנוסף לקונצרטים שלה, לימדה שטוצמן באוניברסיטת ז'נבה למוזיקה.<ref name="100 Women"></ref>

סטוצמן קיימה את הופעת הבכורה שלה בניו יורק כזמרת ב-1995 בלינקולן סנטר ואת הופעת הבכורה שלה בקרנגי הול שנתיים לאחר מכן.

=== כמנצחת ===
שטוצמן החלה לעסוק בניצוח בתחילת שנות ה-2000. המנטורים שלה כמנצחים היו יורמה פאנולה, סייג'י אוזאווה וסיימון ראטל. <ref></ref> <ref></ref>

ב-2009 הקימה סטוצמן את התזמורת הקאמרית אורפיאו 55 איתה הופיעה כסולנית ומנצחת כאחד.<ref></ref><ref></ref> היא שימשה כמנהלת האמנותית של התזמורת עד שזו הפסיקה את פעילותה באפריל 2019.<ref></ref>

בספטמבר 2017, הפכה שטוצמן למנצחת אורחת ראשית של התזמורת הסימפונית הלאומית בדבלין, אירלנד, עם חוזה לשלוש שנים.<ref></ref> <ref></ref> בשנת 2018, היא מונתה למנצחת הראשית של התזמורת הסימפונית של קריסטיאנסנד, בקריסטיאנסנד, נורווגיה, <ref></ref> המנצחת הראשית הראשונה בתולדות התזמורת. בדצמבר 2020, הוארך החוזה שלה עד 2023. <ref></ref> היא סיימה את כהונתה בקריסטיאנסנד בסיום עונת 2022–2023.

בדצמבר 2020 תזמורת פילדלפיה הודיעה על מינויה של שוצמן למנצחת אורחת ראשית, המנצחת הראשונה אי פעם שמונתה לתפקיד זה בתזמורת. היא החלה תפקידה בעונת 2021–2022, עם חוזה ל-3 שנים.<ref></ref>

בנוסף, בדצמבר 2020, התמנתה שטוצמן למנצחת אורחת של התזמורת הסימפונית של אטלנטה. היא חזרה בפברואר 2021 לפרויקט נוסף, בקונצרט מוקלט.<ref></ref> באוקטובר 2021, הודיעה התזמורת על מינוייה של שטוצמן למנהלת המוזיקלית החל מעונת 2022–2023, עם חוזה התחלתי לארבע שנים. שטוצמן הייתה המנצחת הראשונה שהוגדרה כמנהלת מוזיקלית של תזמורת זו.<ref></ref>

במאי 2023, קיימה שוצמן את הופעת הבכורה שלה במטרופוליטן אופרה של ניו יורק, כשניצחה על דון ג'ובאני וחליל הקסם של מוצרט.

ביולי 2023, היא עשתה את הופעת הבכורה שלה בניצוח בפסטיבל ביירוית. היא הייתה האישה השנייה בהיסטוריה ב־150 שנות קיומו של הפסטיבל, בנצחה על טנהויזר של וגנר. זמן קצר לאחר מכן, הוכרז שהיא תחזור לעונת 2024.

== הקלטות ==
שטוצמן הקליטה באופן מסחרי עבור חברות כמו EMI, Erato, Deutsche Grammophon, Harmonia Mundi, Philips, RCA, Sony Classical ו-Virgin. כמה מההקלטות הנערצות ביותר שלה כזמרת הן של מנגינות שומאן לידר, שאוסון פולנק, הסימפוניה השנייה של מאהלר עם סייג'י אוזאווה, ניסי דומינוס של ויוואלדי ( תהילים קכ"ז ) ומסע החורף של שוברט ועוד.

== פרסים ==
הפרסים שלה עבור הקלטות ווקאליות כוללים את פרס מבקרי התקליטים הגרמניים, פרס Diapason d'Or הצרפתי ופרס האוסקר לתקליטים של יפן. היא זכתה במועמדות לגראמי על הקלטתה של "מות הקדושים סבסטיאן" של דביסי.<ref name="finke"></ref>

=== פרסים ואותו הצטיינות ===
* 1987: הפרס הראשון של Neue Stimmen <ref></ref>
* 2001: שבלייה של מסדר האמנויות והספרות <ref></ref> <ref></ref>
* 2012: אבירת ה־Ordre National du Mérite <ref></ref>
* 2014: קצינת מסדר ההצטיינות התרבותית (מונקו) <ref></ref> <ref></ref>
* 2015: קצינת ה-Ordre des Arts et des Lettres <ref></ref>
* 2019: אבירת לגיון הכבוד הצרפתי <ref></ref> <ref></ref>
== קישורים חיצוניים ==

* 
* [https://www.askonasholt.com/artists/nathalie-stutzmann-conductor/ Askonas Holt agency page on Nathalie Stutzmann]
* [http://www.bach-cantatas.com/Bio/Stutzmann-Nathalie.htm Nathalie Stutzmann (Contralto)] at Bach Cantatas Website
* [https://www.warnerclassics.com/artist/nathalie-stutzmann Nathalie Stutzmann] at Warner Classics

== הערות שוליים ==

קטגוריה:זמרות צרפתיות
קטגוריה:זמרי קונטרה אלט
קטגוריה:מוזיקאים צרפתים
קטגוריה:מנצחים צרפתים
קטגוריה:נגני בסון
קטגוריה:פסנתרניות צרפתיות
קטגוריה:צרפתיות שנולדו ב-1965